CELEX: 32019D1328
Language: el
Date: 2019-02-18 00:00:00
Title: Απόφαση (ΚΕΠΠΑ) 2019/1328 του Συμβουλίου, της 18ης Φεβρουαρίου 2019, περί υπογραφής και σύναψης της συμφωνίας μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας που θεσπίζει πλαίσιο για τη συμμετοχή του Χασεμιτικού Βασιλείου της Ιορδανίας στις επιχειρήσεις διαχείρισης κρίσεων της Ευρωπαϊκής Ένωσης

7.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 207/1
               
            
         ΑΠΟΦΑΣΗ (ΚΕΠΠΑ) 2019/1328 ΤΟΥ ΣΥΜΒΟΥΛΙΟΥ
         της 18ης Φεβρουαρίου 2019
         περί υπογραφής και σύναψης της συμφωνίας μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας που θεσπίζει πλαίσιο για τη συμμετοχή του Χασεμιτικού Βασιλείου της Ιορδανίας στις επιχειρήσεις διαχείρισης κρίσεων της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφάλειας,
         Εκτιμώντας τα ακόλουθα:
         
                     (1)
                  
                  
                     Στις 13 Νοεμβρίου 2017, το Συμβούλιο ενέκρινε απόφαση που επιτρέπει την έναρξη διαπραγματεύσεων για συμφωνία με το Χασεμιτικό Βασίλειο της Ιορδανίας η οποία θα θεσπίζει πλαίσιο για τη συμμετοχή του στις επιχειρήσεις διαχείρισης κρίσεων της Ένωσης, σύμφωνα με το άρθρο 37 της Συνθήκης για την Ευρωπαϊκή Ένωση (ΣΕΕ) και με τη διαδικασία που προβλέπεται στο άρθρο 218 της Συνθήκης για τη λειτουργία της Ευρωπαϊκής Ένωσης (ΣΛΕΕ), βάσει του κειμένου του σχεδίου συμφωνίας-πλαισίου συμμετοχής που εγκρίθηκε από το Συμβούλιο στις 23 Φεβρουαρίου 2004, και το οποίο θα επικαιροποιείται όποτε χρειαστεί υπό το φως επακόλουθων συμφωνημένων αλλαγών.
                  
               
                     (2)
                  
                  
                     Ακολούθως, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφάλειας διαπραγματεύθηκε τη συμφωνία μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας που θεσπίζει πλαίσιο για τη συμμετοχή του Χασεμιτικού Βασιλείου της Ιορδανίας στις επιχειρήσεις διαχείρισης κρίσεων της Ευρωπαϊκής Ένωσης («συμφωνία»).
                  
               
                     (3)
                  
                  
                     Η συμφωνία θα πρέπει να εγκριθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται εξ ονόματος της Ένωσης η συμφωνία μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας που θεσπίζει πλαίσιο για τη συμμετοχή του Χασεμιτικού Βασιλείου της Ιορδανίας σε επιχειρήσεις διαχείρισης κρίσεων της Ευρωπαϊκής Ένωσης.
            Το κείμενο της συμφωνίας επισυνάπτεται στην παρούσα απόφαση.
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Ένωση.
         
         
            Άρθρο 3
            Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση κατά το άρθρο 17 παράγραφος 1 της συμφωνίας (1).
         
         
            Άρθρο 4
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 18 Φεβρουαρίου 2019.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.